Klokken lidt over 21.00 tirsdag blev der slået alarm hos politiet. To kite-surfere havde forvildet sig 400-500 meter ud for kysten ved Klitmøller. Der blev de fanget, uden at de kunne komme ind igen, fortæller vagtchef ved Midt- og Vestjyllands Politi Carsten Hansen. - Vi måtte rykke ud med både redningshelikopter, redningsbåd, køretøjer på stranden og politi, siger han. Forholdsvis hurtigt blev de to kite-surfere dog fragtet tilbage på land, og de er begge to i god behold.

Referat:
Den helt store udrykning blev sat i værk, da to kite-surfere ikke selv kunne komme i land.